|  |  |  |
| --- | --- | --- |
| **בנק ישראל**דוברות והסברה כלכלית | לוגו בנק ישראל | ‏ירושלים, ד בסיוון, תשפ"ג24 במאי 2023 |

הודעה לעיתונות:

 **כנס לציון 50 שנים לסקירת הפיקוח על הבנקים**

לאחר פרסום סקירת הפיקוח על הבנקים לשנת 2022, שהינה הסקירה ה-50 במספר מאז החל הפיקוח על הבנקים בפרסומה לציבור בשנת 1972, ערך הפיקוח על הבנקים כנס לציון הנושא וסקירה של פעילות הפיקוח על הבנקים לדורותיו.

את הכנס פתח נגיד בנק ישראל, פרופ' אמיר ירון ולאחריו נשא דברים המפקח על הבנקים יאיר אבידן. דבריהם מצורפים להודעה זו.

בהמשך התקיים פאנל ובו השתתפו חלק מהמפקחים והמפקחות על הבנקים לדורותיהם ובו העלו תובנות שונות על תקופתם בראש הפיקוח על הבנקים וההתפתחויות והאתגרים הכלכליים השונים שליוו את תפקידם. (מצורפת תמונה של המשתתפים לשימושכם. קרדיט: דוברות בנק ישראל)

את הכנס חתמה ד"ר זיו נאור, מנהלת היחידה הכלכלית בפיקוח על הבנקים, שאמונה על כתיבת סקירת הפיקוח. בהרצאתה סקרה את המאפיינים השונים במערכת הבנקאות לאורך 50 שנות סקירה.